Document ID: 32014R1105

IZVEDBENA UREDBA SVETA (EU) št. 1105/2014
z dne 20. oktobra 2014
o izvajanju Uredbe (EU) št. 36/2012 o omejevalnih ukrepih glede na razmere v Siriji
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
ob upoštevanju naslednjega:
(1)
Svet je 18. januarja 2012 sprejel Uredbo (EU) št. 36/2012.
(2)
Glede na resnost razmer bi bilo treba dodati 16 oseb in dva subjekta na seznam oseb in subjektov, za katere veljajo omejevalni ukrepi, iz Priloge II k Uredbi (EU) št. 36/2012.
(3)
Posodobiti bi bilo treba tudi informacije, ki se nanašajo na tri osebe in en subjekt, določene v Prilogi II k Uredbi (EU) št. 36/2012.
(4)
Splošno sodišče je s sodbo z dne 3. julija 2014 v zadevi T-203/12 (2), Mohamad Nedal Alchaar proti Svetu Evropske unije, razglasilo za nično Izvedbeno uredbo Sveta (EU) št. 363/2013 (3), kolikor je vključevala Dr. Mohammada Nidal Al-Shaarja na seznam oseb in subjektov, za katere veljajo omejevalni ukrepi, iz Priloge II k Uredbi (EU) št. 36/2012.
(5)
Prilogo II k Uredbi (EU) št. 36/2012 bi bilo zato treba ustrezno spremeniti -
SPREJEL NASLEDNJO UREDBO:
Člen 1
Priloga II k Uredbi (EU) št. 36/2012 se spremeni, kot je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 20. oktobra 2014

Labels: 10
18
5